22. schôdza NR SR - 9.deň - A. dopoludnia
Dátum: 2024-11-05
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

43. Milé kolegyne, milí kolegovia... (Krátka pauza. Ticho v sále.) Ticho, už ide. (Povedané tichým hlasom.) Tak stíchli na druhej strane. Pani kolegyňa, ticho, už ide. Ďakujem, pani kolegyňa, že ste tam utíšili celú tú ľavú stranu Huliakových kámošov. Rudolf Huliak ide preč. Pomaly, pomaly pán poslanec, aby sa vám niečo nestalo. Pomaličky. Ide, ide za Huliakom. Odvolávanie Rudolfa Huliaka je naše právo. Som rád, že Progresívne Slovensko prišlo s týmto návrhom a, samozrejme, že ho budem podporovať. Ja osobne mám skúsenosti s Rudolfom Huliakom, ktoré nie sú nejaké príjemné. Povedal mi: „Keď ťa stretnem na chodbe, tak ty si skončil.“ Arogantný Huliak sa mi vyhrážal. A prečo sa mi vyhrážal? No, preto lebo komentujem, rozprávam o SNS. Vtedy ešte bol v SNS. Rozprával som o SNS tie veci, ktoré som rozprával, ale nevymýšľal som si. A keď chcete niekoho biť za jeho názor, nepoznám nič horšie, naozaj aj v mojom okolí sú ľudia, ktorým keď poviete názor na smerákov, tak vás chcú fackať za to a biť, ale je to vec, ktorá by nemala patriť do politiky. Keď neviete vyjadriť svoj názor a chcete niekoho fackať, chcete niekoho biť tak ako Fico, tak nepatrí do verejného života. Rudolf Huliak, prvé, čo spravil, tak dal svojej partnerke kšeft. Pamätáte si? Ale vo svojich videách pred voľbami bojoval proti klientelizmu, proti rodinkárstvu. Rudolf Huliak pri odvolávaní podpredsedu Šimečku rozprával a rozprávali všetci o tom, aké dotácie dostávajú. Rudolf Huliak dostal dotácie, obrovské dotácie. Aj jeho rodina. Ale Rudolf Huliak tie dotácie vraj použil čestným spôsobom. (Krátka pauza. Rečník sa obzrel k predsedníckemu pultu.) Rudolf Huliak teraz... teraz je veľký oponent Andreja Danka, ale pred voľbami by s Andrejom Dankom išiel aj na kraj sveta, na púť, kde by sa modlili za národ. Ale prišli voľby, teda po voľbách prišlo obdobie, kedy zistil, že tri hlasy, ktoré majú, naozaj sú tie, tie vážky, ktoré môžu Robertovi Ficovi spôsobiť veľmi vážne problémy. A tak Rudolf Huliak teraz rozpráva, aký je Andrej Danko ožran, ako pije, aké mali problémy s tým semaforom, ako chudáci oni museli trpieť, keď Danko ožratý narazil do semaforu . Toto teraz rozpráva Rudolf Huliak. Pred voľbami bol s Andrejom Dankom najlepší kamoš, objímali sa. Teraz Rudolf Huliak zistil, že môže vykorisťovať, vydierať. Toto je Rudolf Huliak. Rudolf Huliak pred voľbami v 2021. povedal o Robertovi Ficovi: „Fico je najväčšia zloba Slovenska. Kto uverí Robertovi Ficovi, si nezaslúži lepší život.“ Toto v ’21. povedal Rudolf Huliak. Za tri roky, vlastne dva roky sa z obrovského oponenta voči Robertovi Ficovi stal jeho osobný priateľ. Keď sem príde Robert Fico, tak k nemu kluše, objímajú sa, láskajú sa láskou koaličnou, vrúcnou. Ale v ’21. tento čestný Rudo, ktorý národ chce budovať hrdo, hovoril o Ficovi, že to je najväčšie zlo, a kto uverí Ficovi, tak by si... tak si nezaslúži lepší život . Toto povedal o vašom Ficovi Rudo! No, vidíte! Ale čo ho zmenilo? Peniaze! Peniaze! To je charakter, ten Rudo, čo?! To je čestný človek! Keď mu Robo dá dotácie, keď mu Robo dá tú baterkáreň, keď mu Robo dá kšefty, Rudolf Huliak bude o Ficovi tvrdiť, že to je čestný a charakterný, on sa vtedy pomýlil. (Smiech v sále.) On nevedel, kto je Fico, ale keď Fica spoznal, vie, že dá aj jemu, nielen tamto tým z jeho strany, do Rimavskej Soboty pôjdu kšefty, ale aj do Očovej pôjdu kšefty. Toto je Rudolf Huliak. Pre mňa je Rudolf Huliak človek, ktorý nemá kožu na tvári. A keď ju má, tak si ju dá z diviaka. Z odratého diviaka, pretože Rudolf Huliak pred časom rozprával o Slovenskej poľovnej komore, poľovníckej, a o poľovníckom, Slovenskom poľovníckom zväze, akí sú to tam hulváti, čo sú to za zdierači, čo sú to za odporní poľovníci. Teraz sa stal členom, členom, vysoko postaveným členom Slovenskej poľovníckej komory a Rudolf Huliak, o tých, o ktorých rozprával, že tu sú poľovníci, ktorí tu zbierajú peniaze od poľovníkov, zdierajú poľovníkov, je s nimi pajtáš, pusipajtáš. A už s nimi sedí, chodí na poľovačky. Rudovi Huliakovi, keď bude rozprávať o vás, že ste zlý človek, tak povedzte: „Rudo, poď sem! Tu máš tisíc euro!“ –„ Joj, ty si dobrý človek, ty si veľmô dobrý človek, ty si charakter! “ Toto my máme vo verejnom živote. No a tí dvaja, čo sú pri ňom, Šefčík, Šefčík... Viete, kto je Šefčík? To je bývalý vysoko postavený policajný šéfko, ktorý bol obvinený z toho, že mlátil ľudí, a dal si zvýšil si, myslím, že 100 alebo 200 euro si dal príplatok, lebo vraj ho novinári otravujú. Tak to je ten z tých troch, z tej Národnej – hrdej – koalície, či čo sú to oni. A Ľupták, to je, to je skvost! To je ten, čo tvrdí, že hoaxy neexistujú. Tak to je taký ten podnikateľ, ktorý podnikal s ľuďmi so zlatom, s kšeftami. Tak toto sú, toto je partička okolo Ruda Huliaka. Chcel som vám to povedať a hovorím vám to preto, aby ste vedeli, kto je Rudolf Huliak, aj z tej druhej strany. A tvrdil mi, že ma dlho... „ Jožo, veď ja ťa dlho poznám ,“ netykal som si s ním, ale hovorí mi, že: „Jožo, ja ťa dlho poznám. Ty si chodil k nám.“ Hovorím: „Kde k vám?“ – „No ja som robil lakýrnika, kde si chodil.“ A naozaj, zisťoval som si a naozaj Rudolf Huliak robil lakýrnika tam, kde som si kúpil auto a kde som chodieval na prehliadky. A to vám poviem, čo mi tí jeho kolegovia, tam tí lakýrnici porozprávali. Nemôžem to povedať verejne. Ale človek, ktorý si myslí, že marťania sem priniesli covid , to je niečo neskutočné! To je niečo neskutočné! Ale však, čo chceme, keď jeho bývalý stranícky ortopéd tvrdí, že covid nebol. Rudolf Huliak nemá naozaj, čo robiť na... na poste predsedu výboru, o ktorom nemá ani poňatie, ani, ani páru, nič. Za to, že si oblečie poľovnícku uniformu a rozpráva, že: „Musíme kŕmiť diviaky aj medvede, lebo by nám chodili do dediny.“ Tak musia kŕmiť diviaky a medvede, lebo by chodili do dediny. Takto chodia za dedinu. A sem-tam, ktorý medveď sa zatúla do dediny, tak ten medveď totižto nevie, že Rudolf Huliak povedal v televízii, presne jak kolegyňa k povedala, ja keď som to počul a pridal som si to na stránku, že medvede už vedia, medvede už vedia, že nie sú chránené, ten medveď má šiesty zmysel. Andrej Danko teraz veľmi je šťastný, pretože nakladáme Huliakovi, že Andrej? (Rečník sa obzrel k predsedníckemu pultu.) Á, dobré, čo? (Povedané so smiechom.) Andrej? Á, je mu zima. Ale Andrej sa teraz teší. Viete, Andrej, keby o mne povedal niekto, že som ožran a že som zrazil semafor, a teraz to rozpráva, tak tiež by som bol nahnevaný naňho. A toto je Rudolf Huliak! Ja podporím odvolávanie Rudolfa Huliaka, lebo Rudolf Huliak je len taký Rudo, ktorý čo na srdci, to na jazyku. A ja som tiež úprimný človek, ale keď niekto povie o žene to, čo povedal o pani poslankyni, je to veľmi zlý a zákerný a arogantný a agresívny človek. Je to človek, ktorý nemá čo robiť vo verejnom živote, pretože nadávať tomu... nadávať ženám je zlé, ale musím zase povedať, že, viete, mali sme tu a máme tu poslanca Migaľa, ktorý to isté rozprával o Igorovej žene, že je biela kobyla, a potom, keď som videl pani kolegyňu, o ktorej rozprával Rudo, že je suka, a ako sa baví s týmto Migaľom a sú kamaráti, tak tiež sa spýtam, buďme trošku rovní. Keď odsúdime jedného, odsúďme aj Migaľa. Ďakujem veľmi pekne za vypočutie si mojej stati o Rudovi.